קרלו טאובה

קרלו זיגמונד טאובה (בגרמנית: Carlo Sigmund Taube; 4 ביולי 1897, גליציה – 3 באוקטובר 1944, אושוויץ-בירקנאו) היה פסנתרן, מלחין ומנצח אוסטרי.

ביוגרפיה 
קרלו טאובה נולד במחוז גליציה באוסטרו-הונגריה. הוא למד מוזיקה בווינה אצל פרוקיו בוסוני והתפרנס מהופעות בבתי קפה בווינה, ברנו ופראג. טאובה, אשתו אריקה ובנם גורשו מפראג אל טרזיינשטט ב-10 בדצמבר 1941. 

באפריל 1942 ניהל את הופעת התזמורת הראשונה, והעלה לראשונה את הסימפוניה טרזין אותה הלחין. טאובה העביר מספר קונצרטי סולו וניצח על להקת ותזמורת טרזין. קרלו ואריקה טאובה וילדם גורשו לאושוויץ-בירקנאו בסביבות 1 באוקטובר 1944 (הגיעו לאושוויץ ב-3 באוקטובר 1944), שם נרצחו כולם.

יצירות 
טאובה הלחין כמה יצירות בטרזין בנוסף לסימפוניה של טרזין. אלו כוללים:
 שיר ערש בגטו (חלק מסוויטת הגטו לאלטו ותזמורת).
 שיר, קפריס ומדיטציה, שלושה קטעים קצרים לכינור סולו.
 Ein Jüdisches Kind (ילד יהודי), שיר ערש לסופרן ופסנתר (היצירה היחידה של טאובה ששרדה את מלחמת העולם השנייה) - הוקלטה על ידי אן סופי פון אוטר.

קישורים חיצוניים

  Ein Jüdisches Kind (ילד יהודי), שיר ערש לסופרן ופסנתר  בביצועה אן סופי פון אוטר אתר יוטיוב

הערות שוליים 

אסירים בגטו טרזיינשטט
מלחינים יהודים
מלחינים אוסטרים
פסנתרנים אוסטרים
יהודים גליציאנים
מוזיקאים שנספו במחנה ההשמדה אושוויץ
אוסטרים שנולדו ב-1897
אוסטרים שנפטרו ב-1944